section_heading: Antropološka medicina i hagioterapija
paragraph_text: Na temelju vlastitih iskustava stečenih u organiziranju pedagoških, teoloških i evangelizacijskih tečajeva i skupova u zemlji i inozemstvu još od ranih sedamdesetih godina, te potaknut radovima teologa Eugena Bisera, Karla Rahnera, Hansa Ursa von Balthasara i Bernharda Häringa na području terapijske teologije, 1991. godine osniva Centar za duhovnu pomoć, u radu kojega primjenjuje metodu hagioterapije, terapijske metode duhovne medicine.<ref>Prof. emeritus dr. Tomislav Ivančić, Teovizija, www.teovizija.hr, pristupljeno 11. veljače 2016. Godine 1993. osniva Zajednicu "Molitva i Riječ" (MIR).<ref>Zajednica Molitva i Riječ: Povijest, www.zmr.hr, pristupljeno 11. veljače 2016. Sudjelovao je u brojnim radijskim emisijama pod nazivom Pet minuta za tebe. Održao je velik broj seminara duhovne obnove u Hrvatskoj i inozemstvu.